Vi må hellere skynde os, ikke?
Ikke nok med, at du skubbede ham ud over balkonen...
Du måtte også hale hans åndedrætsdims ud!
Hjertestop! Få fat i en akutvogn!
Gør defibrillatoren klar!
Træk skjorten til side. Flyt jer!
Ingenting...
Opspilede pupiller... Vi må øge til 400.
Han er død.
Denne gang for bestandig.
Hvor fanden har du været?
Da jeg fandt den her... Hvad har du gjort?
Dyr i fælder gnaver tit foden af. Bare rolig, den er sat pænt sammen.
Jeg kunne have ringet til politiet.
Nu ved du, hvordan det føles at være fange her. Man venter bare...
Jeg troede, du ville være på hospitalet med din kære Amanda...
– Du skal blive her ifølge retten. – Min udpegede læge er her aldrig.
Jeg måtte fortsætte min terapi alene, og nu går det ganske udmærket.
Jeg har sågar et job eller i hvert fald udsigt til ét.
– Jeg er gæste–programvært. – På radioen?!
Jeg har talt med folk i fire timer og føler mig energisk og stærk...
Du må holde op med det. Hvis det bliver kendt, er vi begge i knibe!
Hvem mon det kan være?
Det er Amanda.
Jeg er på hospitalet.
Han er død... Jack er død.
Michael kørte netop liget bort. Jeg ved ikke, hvad jeg skal gøre.
Tal ikke med nogen. Jeg kommer.
Er det, hvad du ordinerer alle dine kvinder?
Du må blive her. Hvis du stikker af igen, ringer jeg til politiet.
Jeg mener det.
Jeg har lige skrevet dødsattesten. Liget er på vej nedenunder.
– Han vil blive obduceret. – Obduceret?
Ja, ellers vækker det mistanke.
Advokaterne får ikke besked straks, så vi vinder lidt tid.
Så vidt jeg kunne se, havde nogen rørt respiratoren.
Han var flyttet. Bevidstløse bevæger sig ikke meget. Aldrig, faktisk.
Så kan du sige mig, hvad pokker du gjorde ved ham?
– Hvis der er noget, må jeg vide det. – Jeg siger intet. Der skete intet.
Vi taler om det senere, Mancini.
– Hvad gør du her, og hvad ved du? – Alt. Jeg ved alt...
– Hvad skete der? – Jack vågnede.
Han var så stærk, helt overmenneskeligt stærk...
Jeg troede, han ville dræbe mig. Så sank han bare sammen.
Jeg vendte mig om, og dér stod Sydney...
Jeg bryder ikke sammen.
Der var kun ét menneske, der virkelig skræmte mig: Jack.
Nu er jeg fri for ham. For første gang i mange år... er jeg fri!
– Der er nok én, der festede i går. – Nysgerrige naboer...
"De er blevet optaget"... Jeg er kommet ind, Jake!
Kommet ind hvor?
Jeg bestod adgangsprøven til lægestudiet!
Mægtigt. Tillykke! Husk at fejre det på Shooter's.
Hvor er Shelly? Nu, da I har gjort DET, burde I jo være uadskillige.
– Hjertevenner gennem vådt og tørt... – Er du ikke i paradis med hr. Mode?
Bollede du Shelly for at hævne dig?
Det var måske mere end det? Endelig finder Jake kærligheden...
– Hvad havde du regnet med? – Jeg var ikke rejst med Richard.
Da jeg opdagede, at Jane ikke kom med, aflyste jeg turen.
Men da jeg fandt dig, var du ikke alene...
Selv om du ikke tog med, tør jeg satse på, du er varm på ham.
Du satsede en hel del. Hele møllen!
– Jaså? Skal du ikke til lufthavnen? – Det angår ikke dig.
Du vil gå i seng med Richard. Eller er han blevet til "Dick" nu?
Du er virkelig et svin.
Aloha! Det betyder hallo på hawaiiansk... og farvel.
– Hvordan har du det denne morgen? – Jeg tror stadig, jeg drømmer.
– Godt, du er lykkelig. – Er du?
– Mere end nogen sinde. – Hvorfor ser du så trist ud?
Er vor prøvetid som samlevere ovre? Bliver jeg nu til et græskar?
Jeg tænkte, at vi kunne tage det næste skridt nu og... gifte os.
Paris...
Ja, Jean Claude. Jeg har modtaget dit prospekt og har nogle forslag...
Det er bare en idé. Du kan vel tænke over det? Ja, jeg er her.
Advokaten flipper helt ud. Hvornår får I resultatet?
Om nogle dage, fordi laboratoriet er bagud.
Du har min fulde støtte. Vi vil begge Amandas bedste.
Det er noget nyt... Partnere, der samarbejder!
– Til Burns og Manchini. – Mancini!
– Læg dem dér. – Nej, vent!
Jeg genkender håndskriften...
"Kære doktor, du er hermed indbudt..."
"... til middag på Yesto's kl. 20." Min lå uden for min dør.
– Jaså... – Sydney lader bomben sprænge.
– Hvordan går det, Jake? – Elendigt.
– Er Jo her? Jeg vil tale med hende. – Så må du tage til Hawaii.
– Er hun dér for at arbejde? – Er at knalde med chefen arbejde?
– Richard? – Jeg skal skåne dig for detaljerne.
– Jeg er vist gået glip af masser. – Løgn og bedrag. Alle blander sig.
Hvordan går det med Hayley? Du vil vel ikke drøfte vejret med Jo?
Det er en stor hemmelighed. Lov, at du ikke siger noget.
Hayley har friet til mig.
– Hvis du siger ja... – Bliver jeg Brookes stedmor.
Og Billys svigermor. Har du sagt ja?
Ikke endnu. Hayley er vidunderlig, og jeg ville godt giftes med ham...
Men der er noget, der generer mig. Han friede ikke spor romantisk.
– Da Billy friede, var han så sød... – Har det varet et par måneder?
Du var med Billy flere år! Først må du komme over Billy.
Kommer man nogen sinde over gammel kærlighed?
Man kan få perspektiv på den. Prøv dine følelser for Billy. Tal med ham.
– Jeg ved, han arbejder over i aften. – Så har du chancen!
Sikke en overraskelse! Jeg troede, jeg var alene.
Jeg er kommet bagud.
Friar Brothers Wineries... De flyver mig op til Santa Barbara i morgen.
– Hvad synes du? – De falder i svime over det.
– De er lette at behage. – Ja, det var jo din konto før.
Det passede fint, da jeg drak. Vinsmagning hele dagen...
Det er godt, at Brooke kommer med og holder mig ædru.
– Havde du noget på hjerte? – Ja, faktisk...
Jeg må tale med dig. Der er... sket noget.
Det er ret utroligt.
– Hvad laver du her? – Jeg arbejder her faktisk.
Held og lykke med kontoen, Billy. Også du, Brooke.
– Hvad er der med hende? – Det nåede hun ikke at sige.
Der er måske en kurre på tråden med far... Ville det ikke være skønt?
Er du ikke kommet over det endnu?
Vor lille hemmelighed er det eneste, der betyder noget. Kan det ses?
Absolut.
Og du er det eneste, der betyder noget.
Jeg vil ikke sidde her længere.
Tag det roligt, Amanda. Jeres værtinde er ankommet...
Er det ikke et skønt sted? Håret tog lidt længere end planlagt.
– Hvad synes I? – Nydeligt. Meget autentisk.
– Kortene på rismåtten! Hvad vil du? – Hvis du insisterer...
Lad mig sige, hvad jeg har. Jeg har dig... Og dig, Peter...
Jeg har jer på bånd, hvor I vedgår indblanding i Jacks ulykke og død.
– At slå ham med en golfkølle... Fy! – Nu går jeg.
Sid ned. Jeg så dig med Jacks luftledning ude. Du myrdede ham!
– Han prøvede at dræbe mig! – Detaljer...
– Sig, hvad du vil have. – Det er meget enkelt...
Af Amanda vil jeg have 50 procent af det, hun arver efter Jack.
Skilsmissen gik jo aldrig igennem, så du arver vel det hele?
– Et syvcifret beløb, ikke? – Var det alt?
Tro ikke, at du slipper... Du skal tale fornuft med Amanda.
Hendes stolthed får et knæk, men du taler hende til rette, ellers...
... mister du din ret til at praktisere.
– Og nu er det min tur... – Du kommer altid i knibe.
– Jeg har ingen krav til dig. – Ikke?
Som du sagde: "Dem, man holder af, er man god imod."
Nu går jeg. Kom, Peter.
En bankcheck, tak...
Godnat! Kør forsigtigt...
Vi vil jo ikke, at de skal komme noget til.
– Du må ville have noget af mig. – Du kan betale for middagen.
Hvad skal vi bestille?
Deres sashimi skal være et rent afrodisiakum...
Virkelig...? Hvorfor lade sig friste?
Hvorfor ikke? Skal jeg bestille noget?
Ja tak... Lidt sashimi.
– Og et par liter sake... – Undskyld?
Ingenting.
– Er alt vel? – Nej, det er det ikke.
Jeg har det elendigt! Det føles, som om jeg skal dø.
– Du har bare lidt morgenkvalme. – Lidt?!
Jeg har hørt, nogle kvinder kaster op døgnet rundt i ni måneder...
Man skulle jo blomstre op...
Du er klar til turen... Har du sagt på kontoret, jeg ikke kan tage med?
De sender layoutene over. Så tager jeg direkte til flyet.
Du ser i hvert fald godt ud. Faktisk ret flot.
Hvordan holder du mig ud?
Alison...
– Du har layouterne. – Plus at jeg kommer med!
Det er latterligt! Det her klarer Billy på egen hånd.
Ledelsen syntes, jo flere, jo bedre. Er du klar?
Ja. Tag den med ro i dag. Jeg er hjemme til aftensmaden.
God bedring.
Tre dråber fløde... Du er lidt bleg. Har du en stor operation til morgen?
Jeg... venter stadig på at høre dine krav.
Bare rolig. Jeg har ingen. Jeg mente, hvad jeg sagde.
Nå, men jeg vil være på mit kontor...
– For resten... – Ja?
Matt holder en fest på Shooter's. Vidste du, han bestod prøven?
– Ikke før nu. Det var rart for Matt. – Vi går vel til festen sammen?
Selvfølgelig...
Jeg glæder mig.
– Samtale til Dem, mr Hart. – Tak.
Hej, det er Jo. Hvordan har du det?
Kedeligt og ensomt, men vejret fejler ikke noget.
– Har du fundet nogle gode miljøer? – Ikke endnu.
Jeg er ked, at det blev sådan her.
Du har al ret til at være sur over, at jeg sendte Jane væk.
Jeg ville være alene med dig. Det var galt at tro, du ville det samme.
– Jeg savner dig. – Det var det, jeg ville høre.
– Vil du da komme til Hawaii? – Jeg er her faktisk allerede...
Jeg er på den anden side af poolen.
Din skøre kugle!
Det tog mig hele morgenen at tage mig mod til at ringe til dig.
Jake og jeg blev uvenner... Det er helt slut nu.
Jeg ville ikke bruge dig som trøst. Forstår du, hvad jeg mener?
– Ja, fuldstændigt! – Så vi kan vel arbejde...
Javist. Men ind imellem må man naturligvis spise...
... og vi kan tage en afkølende svømmetur...
Hotellet har et glimrende motionscenter.
Jacks advokat har fattet mistanke.
Han kan ikke bevise noget, og Sydney har ikke sagt noget.
Min første impuls var at flygte igen, men jeg vil blive og slås.
Vi har to problemer: Hvordan får vi advokaten ud af dit liv...
... og Kimberly ud af mit?
Lyder det fjollet at sige, at vi sammen kan klare næsten alt?
Måske...
Men det synes jeg ikke.
– Tillykke, Matt! – Tak. Det her er fantastisk, ikke?
Det er i hvert fald øredøvende...
– Hvordan var der i New York? – Som ventet.
– Du og jeg er vist i samme båd. – Skid på Richard. Jeg skider på Jo.
Undskyld mig et øjeblik...
Du skal have en øl.
– Tillykke! Det gik jo godt. – Tak.
– Men det var med nød og næppe. – Ja, faktisk...
– Hvor vidste du det fra? – Der var et "før" og et "efter".
Sådan her så det først ud. Så ændrede jeg tallene.
– Mine venner går forud for alt. – Det kan du ikke!
– Jeg trykkede bare på knapperne. – Jeg vil ikke tillade det her!
Jeg gjorde det, fordi du var tæt på. Prøven i fjor havde du klaret.
– Du vil have noget til gengæld. – Tværtimod! Det er en gentjeneste.
Du ændrede engang nogle tal for mig...
Du har medfølelse og forståelse. Du vil blive en god læge!
Det bliver vores lille hemmelighed. Hvad galt er der i det?
– Hej, det er mig. – Hej... Hvordan var New York?
En rar afledning, hvilket vel var hensigten? Det var dumt sagt af mig.
Jeg ved, du mistror alt, hvad jeg siger.
Men jeg har haft tid til at tænke og...
Vi havde det godt sammen, men det gik skævt...
... og det var min fejl. Jeg tog en masse for givet uden hensyn til dig.
Jeg spekulerer på, om det er for sent...
Det ved jeg ikke, Jane. Det er lidt svært at tale om det lige nu...
– I telefonen... – Vi må snakke, når du kommer hjem.
Ja, det må vi gøre. Tak, fordi du ringede...
Jeg har tænkt over noget...
Jeg er færdig med at holde igen!
Hvad gør du med mors ting?!
Jeg opbevarede dem til dig, men jeg må have dem ud af huset.
Er det Alison, der vil, du skal udslette minderne?
– Du prøver at erstatte min mor. – Slet ikke! Jeg elsker Alison.
– Du elskede også mor. – Ting ændrer sig, Brooke.
Mor er død, og jeg må videre.
Samtale til Dem, sir. Det er vigtigt.
Ja, det er mig.
Min Gud...
Ja, hvis De vil det... Tak skal De have.
Billys og Alisons fly...
Det er forsvundet.
– Hvis vi bare kunne sende bud... – Her er nok smukt om dagen.
Så du "De frigjorte" med Clark Gable og Marilyn Monroe?
En scene i den minder om det her.
– Vi var nær døde, og du taler film! – Før elskede du gamle film...
Det nytter ikke. Hele det elektriske system er gået.
Det tager seks timer at nå til den nærmeste beboelse.
I venter her, mens jeg henter hjælp. Jeg er tilbage i morgen tidlig.
Alex?
Er der vilde dyr her?
Måske nogle murmeldyr, men de er ufarlige.
Vær forsigtig!
– Hvad er et murmeldyr? – Sikkert et andet ord for Big Foot.
Brooke vil være syg af bekymring.
Også Hayley.
Du ser ud til at fryse. Tag den her på.
Jeg må være oprigtig mod dig, Billy.
Jeg sørgede for at komme med i stedet for Brooke.
For at få talt med dig.
For at afprøve mig selv.
Jeg ved ikke mere, hvad jeg føler...
– Eller hvad du føler. – Brooke venter barn, Alison.
Åh Gud...
– Det er umuligt! I er jo nygifte... – Vi skal have et barn.
Det kan ikke være sandt!
Jeg prøver at sige, hvad jeg føler inderst inde.
– Og jeg prøver at stoppe dig i tide. – Det er uretfærdigt...
Jeg har ventet så længe.
Spekuleret på, hvordan...
... hvornår...
... om...
– Jeg håbede vel stadig. – Hvad vil du have fra mig?
Dit fjols...
Jeg vil , at du skal holde om mig og kysse mig...
... og sige, at du stadig elsker mig.
Det kan jeg ikke mere.
Selv hvis jeg ville...
Ja, jeg forstår.
De skal have mange tak.
De er i god behold. Flyet måtte nødlande.
Piloten hentede hjælp, som er på vej til dem nu.
Jeg har ligget vågen hele natten!
Jeg vidste ikke, hvordan jeg skulle klare de næste måneder.
Jeg kan lige så godt sige det...
Jeg venter barn.
Vi ville ikke fortælle det endnu, men efter hvad der er sket...
Jeg håber, du er glad.
Det er vidunderligt, men jeg er overrasket.
Det blev vi også, men nu er Billy lykkelig over det.
Det er vi begge. Jeg har tænkt over, hvor vi skal bo...
Vi kan jo ikke bo i lejligheden, så jeg tænkte på gæstehuset...
Tænk dig: Vi fire...
Billy, mig, dig og barnet. En rigtig familie...
– Vi har god tid til at planlægge. – Du er urolig for Alisons reaktion.
– Jeg håber ikke, det hindrer noget. – Tænk ikke på det nu.
Jeg er så glad på dine vegne.
Du må undskylde det i går aftes, Billy.
Jeg er glad på jeres vegne...
Jeg har været så fikseret på mine problemer. Jeg ikke tænkte på dine.
Jeg har haft så svært ved at tage en beslutning.
Det er et stort skridt, men jeg tror, jeg ved, hvad jeg vil gøre.
Jeg husker alt det gode, vi oplevede sammen...
... men vi må begge to videre.
Nu kommer de. Vi er reddede.
Hvis du fortæller dét til Brooke, slår jeg dig ihjel!
Du har mit ord!
Obduktionsrapporten... Ingen har set den endnu.
– Hverken Michael eller advokaten. – Leg ikke "gode og dårlige nyheder"!
Hvad vil du have først? Dødsårsagen var en bristet arterie i hjernen.
Årsagen var ikke, at luftslangen gik løs, men det oprindelige fald.
Jeg er altså stadig i knibe...
Medmindre vi kan påvise selvforsvar, hvilket bliver svært.
– Hvor gerne vil du arve Jack? – Jeg vil hellere dø end arve ham.
Godt! Så kan vi købslå. Arven imod, at obduktionsrapporten plomberes.
– Dødsårsagen dør med Jack. – Sydneys "halvdel af ingenting"...
... er stadig ingenting!
Hun finder noget andet: Din praksis, min bil... Hun opgiver ikke bare.
Før du gribes af panik, så tænk på, hvad Sydney egentlig vil have.
Michael, selvfølgelig.
– Michael, vores redning igen... – Hvis vi hjælper det lidt på gled.
Så er der bare et spørgsmål tilbage. Når jeg er sluppet af med Sydney...
... hvordan skal jeg så nogensinde kunne...
... gøre gengæld?
Det kan kun du selv... finde ud af.
Du er sikkert sulten! Jeg har fortalt om barnet. Han er lykkelig!
– Vi ville ikke sige noget, men... – Alison ved det også nu.
Jaså?
Jeg tænkte hele tiden...
Jeg håber, at "fraværet styrkede båndet"?
Absolut. Jeg indså, hvor latterligt mit frieri var.
– Selve spørgsmålet eller måden? – Måden, jeg spurgte på!
Jeg ville gardere mig, hvis nu du skulle sige nej.
Men altså...
Jeg har aldrig været så forelsket før.
Du har givet mig håb og den lykke, jeg troede, jeg havde mistet.
Du har vist mig, hvor lys fremtiden kan være.
Jeg kommer aldrig til at elske nogen mere end dig.
Vil du gøre mig den ære at blive min partner...
... hele livet?
– Vil du gifte dig med mig? – Ja... Ja, det vil jeg!
– De er begge to optaget. – Det er dig, jeg vil tale med.
Får jeg allerede pengene, du skylder mig?
Ja, netop...
– 50 cent...? – Jeg har solgt min del af arven.
For én dollar. Mod at obduktionsrapporten plomberes.
Vores aftale var halvdelen af min arv, så det bliver 50 cent.
Du har givet flere millioner væk...
Påstå, hvad du vil. Det er dit ord mod mit og deres.
– Jeg har stadig båndet. – Det kan ikke bruges i retten.
Og det, du virkelig vil have, er jo Michael, ikke?
Brug båndet mod ham.
– Kimberly flytter ind i lejligheden. – Er du lige så skør som hende?
Det er Peters idé, ikke?
Hun står i vejen for dig og Peter, så hun må flytte ind og plage os.
Så flyt! Jeg kender en læge, der bor alene nede ved stranden...
Han vil gerne have selskab...
Du godeste... Du værre end mig!
Det er på tide, du indser det. Flyt ud før kl. 18. Da kommer Kimberly.
Det har været en fornøjelse...
Hvis du gifter dig med Alison, får du aldrig dit barnebarn at se.
Så må det blive sådan. Jeg håbede, du var blevet voksen, men nej.
Hvem er det, der opfører sig som et barn?
Du falder på knæ og frier til en kvinde, du dårligt kender.
Hvis jeg kunne, ville jeg lade dig spærre inde.
Alison og jeg rejser til Rosarito Beach i Mexico i eftermiddag.
– Jeg ville have din velsignelse. – Glem det, far.
Du aner ikke, hvor skønt det her er! At have sin egen lejlighed...
At kunne arbejde!
Jeg håber ikke, du føler dig alene i aften i dit store hus.
– Måske lidt... – Så lyt til mit radioprogram!
Klokken 21 til 03 på 101,2 FM.
Det vil jeg gøre.
Du har nok meget at gøre, så jeg vil gå nu.
Tak for alt, Peter. Jeg lover, jeg ikke skal skuffe dig!
Det ved jeg, du ikke vil. Vi ses.
Du er fri af Sydney, og jeg er fri af Kimberly...
Kom til mig i nat...
Er du sikker? Er du ædru?
Din skid...
Nu må I udveksle ringe og sige de kærlighedsord, I har valgt.
Alison...
Denne ring symboliserer et bånd, som aldrig kan brydes.
Med den får du mit løfte om altid at være ved din side –
– for at give hjælp og omsorg. Og jeg vil altid elske dig.
Fra dette øjeblik er vore liv sammenflettede.
Fra dette øjeblik er vi ét.
Hayley...
Din kærlighed og tro på mig har gjort mig til et helt menneske.
Jeg lover at prøve at gøre mig fortjent til din kærlighed og godhed.
Det her er uden tvivl... den lykkeligste dag i mit liv.
Og dermed, med den myndighed, kirken forlener mig med...
... erklærer jeg jer for mand og hustru.
Hvad Gud har forenet, skal intet menneske adskille.
Godt, du er hjemme. Jeg køber altid for meget kinamad...
Tænk, hvis jeg skulle spise det hele selv. Du har vel ikke spist?
Nej, jeg er hundesulten...
Ingen ærter i risen. Jeg kan huske, hvad du ikke kan lide...
Amanda sagde, hvad hun ville gøre med arven...
Det har hun allerede gjort. Jeg fik ikke til én småkage.
Du tror vel ikke, at jeg vil kaste mig over dig nu?
Jeg holder mit ord. Jeg lovede, at jeg ikke ville synke så dybt...
– Forårsrulle? – Tak.
Sagde Amanda, at hun ville give min lejlighed til Kimberly?
Nej...
– Kimberly i huset. Er det ikke sygt? – Jo, temmeligt.
Jeg håbede, at nogen, måske du, ville forbarme sig over mig...
Det ville jeg, hvis jeg troede, det ville gavne nogen af os.
Men at bo her er ikke godt for dig. Det har det jo aldrig været før.
– Mit livs lykkeligste dage. – Ja, men når man ser tilbage...
Det synes jeg stadig.
Beklager. Jeg må sige nej. Du må ikke gentage samme fejltagelse.
Jeg lovede mig selv ikke at ty til afpresning, men jeg har intet valg.
Tag det roligt. Prøv at se det fra min side!
Nej. Enten flytter jeg ind her, eller også melder jeg dig.
Så! Nu har jeg afpresset dig...
Beklager, men jeg tror... Nej, jeg ved, at vi hører sammen.
Jeg vil gøre dig til verdens lykkeligste mand. Bare vent og se...
Du vil tilgive mig det her.
Tekster: Jørgen Schiøtt Subtitling International UK, London